নিজস্ব প্রতিবেদন:   'বিমানে জঙ্গি রয়েছে' -  বিমানে বসেই মুখ কাপড় বেঁধে যুবকের হুমকি ভিডিও কল।  কলকাতা-মুম্বইগামী বিমান থেকে গ্রেফতার যুবক। ধৃতের নাম যুগবেদান পোদ্দার। সকাল ৮টা ১৫-র কলকাতা-মুম্বইগামী বিমান (9W472)-এ ওঠেন যুগবেদান পোদ্দার। অভিযোগ, বিমানের মধ্যেই মুখে কাপড় বেঁধে সেলফি তোলেন।  তারপর  স্ন্যাপ চ্যাটে ভিডিও কল করে বলতে থাকেন, 'বিমানে জঙ্গি রয়েছে'।   ৪ বন্ধুর সঙ্গে বিমান-বিধি বিরোধী কথা বলতে থাকেন তিনি।   বিষয়টি নজরে পড়ে সহযাত্রীর।  তিনি বিমানসেবিকাকে বিষয়টি জানান।  এরপরেই  পাইলট এয়ার ট্রাফিক কন্ট্রোলের  সঙ্গে যোগাযোগ করে বিমানটিকে ঘুরিয়ে ট্যাক্সি বে তে আনেন।  যাত্রীদেরকে দ্রুত নামিয়ে দেওয়া হয়  বিমান থেকে।  ঘিরে ফেলা হয় বিমানটি।  কেন এই হোয়াটসঅ্যাপ, যাত্রীকে পাকড়াও করে জেরা শুরু বিমান বন্দর কর্তৃপক্ষের। যুবককে তুলে দেওয়া হয়েছে বিমান বন্দর থানায়। জানা গিয়েছে, ধৃত যুগবেদান পোদ্দার কলকাতার ২৬এইচ/৬ রাধামাধব দত্ত গার্ডেন লেনের বাসিন্দা। তাঁকে জিজ্ঞাসাবাদ করা হচ্ছে।